**Хабар**

**2021 жылғы 25 шілдеде Мұғалжар ауданының Қайыңды сайлау округі бойынша Қайыңды ауылдық округі әкімінің сайлауы өтті.**

«Қазақстан Республикасындағы сайлау туралы» Қазақстан Республикасының Конституциялық заңының 14-бабының 9) тармақшасына, 44-бабының 2-тармағына, 45-бабына, 113-10-бабына сәйкес, учаскелік сайлау комиссияларының Мұғалжар ауданының Қайыңды ауылдық округі әкімін сайлау нәтижелері туралы хаттамалары негізінде Мұғалжар аудандық сайлау комиссиясы сайлау қорытындысын шығарды:

Қайыңды сайлау округі

Қайыңды ауылдық округі әкімінің сайлауы бойынша:

Сайлау округі бойынша сайлаушылар тізіміне 712 азамат енгізілді, олардың 700-і дауыс берді. Жарамсыз бюллетеньдер саны - 3, «Бәріне қарсымын» деген жолда белгі қойылғаны - 6.

Әрбір кандидат үшін берілген дауыстар саны:

Абдиев Д. Т. – 59; Жалгас Н. Ж. – 592; Төребеков Р. Ә. – 40.

Жалгас Нурболат Жоламанович, 1991 жылы дүниеге келген, «Қайыңды ауылдық округі әкімі аппараты» ММ бас маман, Қайыңды ауылдық округі Қайыңды ауылының тұрғыны, «Nur Otan» партиясы ұсынған. Қайыңды ауылдық округінің әкімі болып сайланды.

Мұғалжар аудандық сайлау комиссиясы «Қазақстан Республикасындағы сайлау туралы» Қазақстан Республикасының Конституциялық заңының 45-бабына сәйкес 2021 жылғы 26 шілдедегі шешімімен 2021 жылғы 25 шілдеде сайланған Мұғалжар ауданы Қайыңды ауылдық округі әкімін тіркеді.

**Мұғалжар аудандық сайлау комиссиясы**